cyanic-selkie/wikianc huggingface dataset:
పాకిస్తాన్‌లో అమెరికా జరిపిన డ్రోన్ దాడులు
అవలోకనం
ఉగ్రవాదుల, పౌరుల మరణాల సంఖ్యల పట్ల నివేదికలు భిన్నంగా ఉంటాయి. సాధారణంగా, CIA, ఇతర అమెరికన్ ఏజెన్సీలు అధిక సంఖ్యలో ఉగ్రవాదులు హతులైనట్లు ప్రకటిస్తూంటాయి. "దాడి జోన్లో ఉన్న సైనిక వయస్సులో ఉన్న మగవారంతా - మరణానంతరం వారు అమాయకులేనని ఋజువు కాని పక్షంలో- ఉగ్రవాదులే అని పరిగణించడమనే వివాదాస్పదమైన పద్ధతి వలన ఈ తేడా వస్తుంది. ఉదాహరణకు, 2010 మే, 2011 ఆగస్టు ల మధ్య జరిగిన దాడుల్లో ఒక్క పౌర మరణం కూడా లేకుండా 600 మంది ఉగ్రవాదులను చంపామని CIA చెప్పింది. ఈ ప్రకటనను చాలామంది వ్యతిరేకించారు.  ఈ దాడుల్లో మరణించిన వారిలో 80 శాతం మంది ఉగ్రవాదులు అని న్యూ అమెరికా ఫౌండేషన్ అంచనా వేసింది. మరోవైపు, వాస్తవానికి చాలా తక్కువ మంది ఉగ్రవాదులు మరణించారని, ఎంతో మంది పౌరులు ప్రాణాలు కోల్పోయారనీ పలువురు నిపుణులు పేర్కొన్నారు. 2009 లో రాసిన వ్యాసంలో బ్రూకింగ్స్ ఇనిస్టిట్యూషన్‌కు చెందిన డేనియల్ ఎల్. బైమన్, డ్రోన్ దాడుల్లో చంపిన ప్రతి ఒక్క ఉగ్రవాదికి "10 లేదా అంతకంటే ఎక్కువ మంది పౌరులు" హతులైనట్లు రాశాడు. మరణించిన వారిలో ఎక్కువ మంది అల్-ఖైదా, తాలిబాన్ ఉగ్రవాదులు అని పాకిస్తాన్ సైన్యం పేర్కొంది. బ్యూరో ఆఫ్ ఇన్వెస్టిగేటివ్ జర్నలిజం మొత్తం 2,497 నుండి 3,999 మంది హతుల్లో 423 నుండి 965 మంది పౌరులు మరణించినట్లు కనుగొంది. వారిలో 172 నుండి 207 మంది పిల్లలు కూడా ఉన్నట్లు చెప్పింది. ఒబామా అధికారం చేపట్టిన తరువాత, బాధితులకు సహాయం చేయడానికి వెళ్ళినప్పుడు జరిపిన ఫాలో-అప్ దాడులలో కనీసం 50 మంది పౌరులు మరణించారని, అంత్యక్రియల్లో పాల్గొన్నవారిపై జరిపిన దాడుల్లో 20 మందికి పైగా పౌరులు మరణించారనీ బ్యూరో చెప్పింది. ఈ దాడులను న్యాయ నిపుణులు ఖండించారు.
బార్బరా ఎలియాస్-సాన్బోర్న్ కూడా, "డ్రోన్ల దాడులకు సంబంధించిన సాహిత్యం చాలావరకు సూచిస్తున్నట్లుగా, ఇటువంటి హత్యల వల్ల, పోరాటం పట్ల ఉగ్రవాదుల దృఢనిశ్చయం మరింత కఠినతరం అవుతుంది. చర్చలు జరిగి పరిష్కారం కుదిరే అవకాశం ఏదైనా ఉన్నా, అవి నిలిచిపోతాయి." అని చెప్పింది. అయితే, RAND కార్పొరేషన్ విశ్లేషణలో పాకిస్తాన్లో "డ్రోన్ దాడులకూ ఉగ్రవాద దాడుల సంఖ్య, దాడుల తీవ్రతలు తగ్గడానికీ సంబంధం ఉంది" అని రాసింది.
2010 లో న్యూయర్కు టైమ్స్ స్క్వేర్‌లో కారు బాంబు దాడి చేసిన ఫైసల్ షాజాద్, తన స్వదేశమైన పాకిస్తాన్‌లో CIA పదేపదే చేస్తున్న డ్రోన్ దాడులకు ప్రతీకారం గానే ఈ కారు బాంబు దాడి చేసానని చెప్పాడు.
సలాలా సంఘటనలో నాటో దళాలు 24 మంది పాకిస్తానీ సైనికులను చంపిన తరువాత 2011 నవంబరులో డ్రోన్ దాడులు ఆగిపోయాయి. 2011 డిసెంబరులో షాంసీ ఎయిర్‌ఫీల్డ్‌ నుండి అమెరికన్లను ఖాళీ చేయించి, పాకిస్తానీయులు స్వాధీనం చేసుకున్నారు. ఈ సంఘటన తరువాత సుమారు రెండు నెలల పాటు డ్రోన్ దాడులు ఆగిపోయాయి. మళ్ళీ 2012 జనవరి 10 న దాడులు మొదలయ్యాయి.
2013 మార్చిలో, ఐక్యరాజ్యసమితి స్పెషల్ రిపోర్టర్ బెన్ ఎమెర్సన్, అమెరికా డ్రోన్ దాడుల వలన కలిగిన పౌర ప్రాణనష్టాన్ని పరిశీలించిన ఐరాస బృందానికి నాయకత్వం వహించాడు. ఈ దాడులు పాకిస్తాన్ సార్వభౌమత్వాన్ని ఉల్లంఘించాయని అతడు పేర్కొన్నాడు. డ్రోన్ దాడులకు పాకిస్తాన్ అంగీకరించడం లేదని ఆ దేశానికి చెందిన ప్రభుత్వ అధికారులు స్పష్టంగా పేర్కొన్నారని త్డు చెప్పాడు. అమెరికా అధికారులు దీన్ని ఖండించారు. 2013 అక్టోబరులో, అమ్నెస్టీ ఇంటర్నేషనల్ డ్రోన్ దాడుల ప్రభావం గురించి ఒక వివరణాత్మక అధ్యయన నివేదికను ప్రచురించింది. ఇది దాడులను తీవ్రంగా ఖండించింది. ఏకపక్ష పౌర మరణాల సంఖ్యనూ, అందుకు ఉపయోగించిన వ్యూహాలనూ (గాయపడినవారికి సహాయపడే వ్యక్తులను లక్ష్యంగా చేసుకుని మరిన్ని దాడులు జరపడం వంటివి), పాకిస్తాన్ సార్వభౌమత్వాన్ని ఉల్లంఘించడాన్నీ బట్టి, కొన్ని దాడులను చట్టవిరుద్ధమైన హత్యలుగా, యుద్ధ నేరాలుగా పరిగణించవచ్చని ఆ నివేదిక పేర్కొంది.
2014 మే లో, లక్ష్యిత సంహార కార్యక్రమం "ప్రాథమికంగా ముగిసింద"ని ప్రకటించారు. 2013 డిసెంబరు నుండి ఎటువంటి దాడి జరగలేదు. పౌరులకు హాని జరగదని "నిశ్చయంగా" తెలిసాకే దడులు చెయ్యాలనే కొత్త ఒబామా ప్రభుత్వ విధానం, డ్రోన్ కార్యక్రమాన్ని రక్షణ శాఖ యొక్క కార్యాచరణ నియంత్రణలోకి తీసుకురావాలన్న చట్టసభ సభ్యుల అభ్యర్థనలు (మెరుగైన కాంగ్రెస్ పర్యవేక్షణ కోసం), ఆఫ్గనిస్తాన్ లో సంయుక్త సైనిక, CIA ఉనికిని తగ్గించడం, పాకిస్తాన్‌లో అల్ఖైదా పాకిస్థాన్లో ఉనికి తగ్గడం, డ్రోన్ల దాడులను అమలు చెయ్యడంలో CIA స్థానంలో అమెరికా సైన్యానికి పెరిగిన పాత్ర వంటి వాటితో దాడులు మందగించాయి.
గణాంకాలు
బ్యూరో ఆఫ్ ఇన్వెస్టిగేటివ్ జర్నలిజం అమెరికా డ్రోన్ దాడుల గురించి క్రింది సంచిత గణాంకాలను అంచనా వేసింది (2017 సెప్టెంబరు 17 నాటికి):
2013 జూలైలో BIJ సంపాదించిన పాకిస్తాన్ ప్రభుత్వపు ఒకప్పటి రహస్య నివేదికలో, 2006, 2009 మధ్య జరిగిన 75 డ్రోన్ దాడుల వివరాలున్నాయి. 12 పేజీల ఈ నివేదిక ప్రకారం, ఈ కాలంలో, 746 మంది హతుల్లో 176 మంది పౌరులున్నారు. లాంగ్ వార్ జర్నల్, బ్యూరో ఆఫ్ ఇన్వెస్టిగేటివ్ జర్నలిజం, న్యూ అమెరికా ఫౌండేషన్ ల ప్రకారం 2006, 2007, 2008, 2009 సంవత్సరాల్లో ఈ ఏడూ జరగనన్ని ఎక్కువ పౌర మరణాల నిష్పత్తులు ఉన్నాయి.
అమెరికా దృక్కోణం
పాకిస్తాన్ కేంద్ర పాలిత గిరిజన ప్రాంతాలలో సైనిక, ప్రభుత్వ నియంత్రణ లేకపోవడం, ఉగ్రవాద కార్యకలాపాలను నియంత్రించడంలోను, వారిని ట్రాక్ చేయడంలోనూ ఆ దేశపు అసమర్థతను వెల్లడిస్తోందని, ఇది దేశపు పరిపాలన వైఫల్యానికి లక్షణంగా అమెరికా ప్రభుత్వం ఉదహరించింది. ఈ నేపథ్యంలో ఐక్యరాజ్యసమితి చార్టర్ VII అధ్యాయం ఆర్టికల్ 51 ప్రకారం ఆత్మ రక్షణ చేసుకోగల రాష్ట్రాల స్వయం నిర్ణాయక హక్కుకు లోబడే తాము ఈ దాడులు చేస్తున్నామని అమెరికాఅ చెప్పింది. 2013 లో నేషనల్ డిఫెన్స్ విశ్వవిద్యాలయంలో చేసిన ప్రసంగంలో అధ్యక్షుడు బరాక్ ఒబామా, "అమెరికన్ ప్రజలకు నిరంతరంగాను, ఖచ్చితంగానూ ముప్పును కలిగించగల ఉగ్రవాదుల పట్ల, ఆ ముప్పును సమర్థవంతంగా పరిష్కరించగల ఇతర ప్రభుత్వాలు లేనప్పుడు, మేము చర్యలు తీసుకుంటాం" అని చెప్పాడు.
పాకిస్తాన్‌లో అమెరికా డ్రోన్ దాడులు చేస్తున్నట్లు అమెరికా అధ్యక్షుడు ఒబామా 2012 జనవరి 30 న ధృవీకరించాడు. దాడుల్లో పౌరుల ప్రాణనష్టం తక్కువగా ఉందని ఆయన నొక్కి చెప్పాడు. 2012 ఫిబ్రవరిలో 1,000 మంది అమెరికా పెద్దలలో జరిపిన అభిప్రాయ సేకరణ‌లో, 83% (లిబరల్ డెమొక్రాట్లలో 77%) మంది డ్రోన్ దాడులకు మద్దతు ఇస్తున్నామని చెప్పారు. డ్రోన్-దాడుల విధానంపై ఒబామా ప్రభుత్వం 2012 ఏప్రిల్‌లో మొదటి వివరణ ఇచ్చింది, ఇది "చట్టపరమైనది, నైతికమైనది, తెలివైనదీను" అని తేల్చింది. CIA న్యాయవాది స్టీఫెన్ ప్రెస్టన్, 2012 ఏప్రిల్ 10 న హార్వర్డ్ లా స్కూల్‌లో "CIA అండ్ ది రూల్ ఆఫ్ లా" అనే ప్రసంగంలో, ఏజెన్సీ యుద్ధ చట్టాలకు కట్టుబడి లేదని చెప్పాడు; ప్రతిస్పందనగా, హ్యూమన్ రైట్స్ వాచ్, ఈ దాడుల కార్యక్రమాన్ని అమెరికా సైన్యం నియంత్రణ లోకి తీసుకురావాలని పిలుపునిచ్చింది. మే లో, నాటో కూటమికి చెందిన సరఫరా కాన్వాయిలు పోకుండా పాకిస్తాన్, తన ఆఫ్ఘన్ సరిహద్దులను మూసివేయడం గురించి చికాగోలో జరిగిన నాటో శిఖరాగ్ర సదస్సులో అనుకున్న పురోగతి సాధించక పోవడంతో అమెరికా తన డ్రోన్ దాడులను వేగవంతం చేసింది.
పాకిస్తాన్ అభిప్రాయం
2004, 2005 లో ప్రారంభ డ్రోన్ దాడుల్లో కనీసం కొన్నిటికైనా, పాకిస్తాన్‌కు చెందిన ISI ఆమోదం, సహకారం ఉంది. పాకిస్తాన్ మాజీ అధ్యక్షుడు పర్వేజ్ ముషారఫ్ 2014 లో న్యూయార్కర్ పత్రికతో మాట్లాడుతూ పాకిస్తాన్ లోపల డ్రోన్లను నియోగించడానికి సిఐఎను తాను అనుమతించానని, దానికి బదులుగా అమెరికా, తమకు హెలికాప్టర్లను, నైట్ విజన్ పరికరాలనూ సరఫరా చేసిందని చెప్పాడు. డ్రోన్లు పాకిస్తాన్ నియంత్రణలో పనిచేయాలని ముషారఫ్ కోరుకున్నాడు. కాని అమెరికా దానికి ఒప్పుకోలేదు.
ఈ దాడులు తన సార్వభౌమత్వాన్ని ఉల్లంఘించాయని పాకిస్తాన్, పదేపదే నిరసన వ్యక్తం చేసింది. మహిళలు, పిల్లలతో సహా పౌరులు మరణించారు. దీని పట్ల పాకిస్తాన్ ప్రభుత్వం, పాకిస్తాన్ ప్రజలూ ఆగ్రహం వెలిబుచ్చారు. ఈ దాడులు అమెరికాకు ఉపయోగపడవని జనరల్ డేవిడ్ పెట్రెయస్‌కు 2008 నవంబరులో చెప్పారు. అయితే, ఈ డ్రోన్ దాడులను అనుమతించే రహస్య ఒప్పందం ఒకటి పాకిస్తాన్, అమెరికా‌ల మధ్య ఉందని 2008 అక్టోబరు 4 న వాషింగ్టన్ పోస్ట్ నివేదించింది. అమెరికా సెనేటర్ డయేన్ ఫెయిన్‌స్టెయిన్ 2009 ఫిబ్రవరిలో ఇలా అంది: "ఇవి పాకిస్తాన్ వైమానిక స్థావరం నుండే ఎగురుతున్నాయి అని నాకు అర్థమైంది." ఇది నిజం కాదని పాకిస్తాన్ విదేశాంగ మంత్రి షా మెహమూద్ ఖురేషి ఖండించాడు.
2008 సెప్టెంబరు 8 న, పాకిస్తాన్ పౌరులను అమెరికా వారు చంపడాన్ని పాకిస్తాన్ సైన్యం ప్రతినిధి ఖండించారు. ప్రతీకార చర్యలు తీసుకుంటామని హెచ్చరిస్తూ అతడు ఇలా అన్నాడు: "ఆఫ్ఘనిస్తాన్లో ఉన్న అమెరికా నేతృత్వంలోని దళాలు చేస్తున్న సరిహద్దు ఉల్లంఘనల వల్ల పాకిస్తాన్ పౌరులు మరణిస్తున్నారు. వాటిని ఇకపై సహించం, మాకు ఆత్మరక్షణ హక్కు ఉందని చెప్పాం, అమెరికా ఈ సరిహద్దు దాడులను కొనసాగిస్తే ప్రతీకారం తీర్చుకుంటామని వారికి చెప్పాం."
అల్ ఖైదా స్పందన
ఎజెన్స్ ఫ్రాన్స్-ప్రెస్, ది వాషింగ్టన్ పోస్ట్ ప్రకారం, 2011 లో ఒసామా బిన్ లాడెన్‌ను చంపేసిన తరువాత అతడి ఇంటి నుండి స్వాధీనం చేసుకున్న సందేశాల్లో (అప్పటి అల్ ఖైదాలో 3 వ స్థానంలో ఉన్న అతియా అబ్దుల్-రహమాన్ పంపిన సందేశంతో సహా) పాకిస్తాన్లో జరిపిన డ్రోన్ దాడుల పట్ల కోపం వ్యక్త మయింది. పేరు వెల్లడించని అమెరికా ప్రభుత్వ అధికారి చెప్పినదాని ప్రకారం, డ్రోన్లు ప్రయోగించిన క్షిపణుల వల్ల అల్ ఖైదా కార్యకర్తలు చాలా ఎక్కువ సంఖ్యలో మరణిస్తున్నారనీ, తాము కొత్తగా రిక్రూట్‌మెంటు చేసుకునే వేగం కంటే ఎక్కువగా ఈ సంహారం జరుగుతోందనీ అల్-రెహ్మాన్ తన సందేశంలో ఫిర్యాదు చేశాడు.
పాకిస్తాన్ ప్రజల నుండి ప్రతిస్పందనలు
2012 లో స్టాన్ఫోర్డ్, న్యూయార్క్ విశ్వవిద్యాలయ న్యాయ పాఠశాలల పరిశోధకుల నివేదిక ప్రకారం, ఈ నివేదిక కోసం ఇంటర్వ్యూ చేసిన వజీరిస్తాన్లోని పౌరులు "ముస్లింలు కావడం వల్లనే అమెరికా తమను చంపడానికి ప్రయత్నిస్తోందని భావిస్తున్నారు, డ్రోన్ ప్రచారాన్ని ఇస్లాంకు వ్యతిరేకంగా జరుపుతున్న మతపరమైన క్రూసేడ్‌లో భాగం గానే చూస్తున్నారు." డ్రోన్ దాడులు ఉగ్రవాదాన్ని ప్రోత్సహిస్తాయని వజీరిస్తాన్‌లో పనిచేస్తున్న చాలా మంది నిపుణులు అభిప్రాయపడ్డారు. డెర్ స్పీగెల్, ది న్యూయార్క్ టైమ్స్, సిఎన్ఎన్ లకు చెందిన విలేకరులు కూడా ఇలాంటి అభిప్రాయాలకే వచ్చారని ఆ నివేదిక పేర్కొంది.
ఫలితాలు
ఈ దాడులు వివిధ ఉగ్రవాద సంస్థలకు (పాకిస్తాన్ తాలిబాన్, ఆఫ్ఘన్ తాలిబాన్, అల్-ఖైదా, హక్కానీ నెట్‌వర్క్ మొదలైనవి) చెందిన సుమారు 2,000 నుండి 3,500 మంది ఉగ్రవాదుల మరణానికి దారితీశాయి, వీరిలో కనీసం 75 మంది ఉన్నత స్థాయి నాయకులు ఉన్నారు. వీరిలో ఆఫ్ఘన్ తాలిబాన్ అధిపతి (ఎమిర్), పాకిస్తాన్ తాలిబాన్‌కు చెందిన పలు నాయకులు, పాకిస్తాన్ తాలిబాన్ డిప్యూటీ కమాండర్, హక్కానీ నెట్‌వర్కు ఉన్నత స్థాయి కమాండరు, భారత ఉపఖండంలోని అల్-ఖైదా డిప్యూటీ కమాండరూ ఉన్నారు.
ప్రభావం
ఇంటర్నేషనల్ సెక్యూరిటీ జర్నల్‌లో 2018 లో వచ్చిన అధ్యయనం ప్రకారం, పాకిస్తాన్‌లో డ్రోన్ దాడుల వలన స్థానిక, జాతీయ లేదా అంతర్జాతీయ స్థాయిలో తీవ్రవాదం పెరిగిందనడానికీ చాలా తక్కువ ఆధారాలు ఉన్నాయి.
ఇంటర్నేషనల్ స్టడీస్ క్వార్టర్లీలో 2016 అధ్యయనం ప్రకారం, డ్రోన్ దాడులు పాకిస్తాన్లో సమర్థవంతమైన తీవ్రవాద నిరోధక సాధనంగా పనిచేసాయి. "డ్రోన్ దాడుల వలన ఉగ్రవాద దాడుల సంఖ్య, తీవ్రత తగ్గడంతో పాటు, గిరిజన పెద్దలను లక్ష్యంగా చేసుకోవడం తగ్గింది." అని ఆ అధ్యయనం తెలిపింది.
మూలాలు
వర్గం:ఉగ్రవాద వ్యతిరేక చర్యలు
వెల్లంకి నాగినీడు
వెల్లంకి నాగినీడు లేదా  నాగినీడు  ఒక తెలుగు సినిమా నటుడు.
నేపధ్యము
వెల్లంకి నాగినీడు విజయవాడ దగ్గర ఉయ్యూరు మండలం, కలవపాములలో జన్మించాడు. రసాయన శాస్త్రంలో డిప్లొమా చేశాడు. ఎల్.వి.ప్రసాద్ గారికి దగ్గర బంధువు.ప్రసాద్ ల్యాబ్‌కి జనరల్ మేనేజర్‌గా చేస్తున్నాడు. నటన పై తనకి మిక్కిలి ఆసక్తి. ఆయన ఎన్టీఆర్‌కి వీరాభిమాని. తమిళ దర్శకుడు తంగర్ బచ్చన్ తీసిన పల్లికూడమ్ అనే చిత్రంలో నటించేశారు. ప్రముఖ దర్శకుడు ఎస్. ఎస్. రాజమౌళి మర్యాదరామన్న చిత్రంలో ప్రధాన పాత్ర అయిన రామినీడు పాత్ర పొషించి అందరి ప్రశంసలను పొందారు.
బయటి లంకెలు
వర్గం:తెలుగు సినిమా నటులు వర్గం:కృష్ణా జిల్లా సినిమా నటులు వర్గం:తెలుగు సినిమా ప్రతినాయకులు వర్గం:తమిళ సినిమా నటులు వర్గం:నంది ఉత్తమ ప్రతినాయకులు
జోస్యుల సీతారామయ్య
విశేషాలు
ఇతడు ఆంధ్రప్రదేశ్లోని కూచిపూడి గ్రామంలో 1923లో సంప్రదాయ కూచిపూడి కళాకారుల కుటుంబంలో జన్మించాడు. కూచిపూడి నృత్యంలో ఇతడు ప్రాథమిక శిక్షణను తాడేపల్లి పేరయ్యశాస్త్రి వద్ద తీసుకున్నాడు. తరువాత అభినయాన్ని వేదాంతం లక్ష్మీనారాయణ శాస్త్రి వద్ద నేర్చుకున్నాడు. ఇంకా సంగీతాన్ని మారుతి సీతారామయ్య వద్ద, భరతనాట్యాన్ని టి. బాలసుబ్రహ్మణ్యం పిళ్ళై వద్ద అభ్యసించాడు. ఇతడు చిన్ననాటి నుండే కూచిపూడి యక్షగానాలలో నటించడం మొదలు పెట్టి, తరువాతి కాలంలో నృత్యనాటికలలో వివిధ పాత్రలను ధరించసాగాడు. 1959లో ఇతడు విజయవాడలోని ఘంటసాల ప్రభుత్వ నృత్యకళాశాలలో నాట్యాచార్యునిగా చేరి 16 సంవత్సరాలు పనిచేశాడు. తరువాత విజయవాడలోనే స్వంతంగా నృత్యకళానికేతన్, నృత్యకళాంజలి అనే శిక్షణా సంస్థలను నెలకొల్పి ఎందరో కళాకారులను తయారు చేశాడు. 1983లో ఇతడు ఆంధ్రప్రదేశ్ నృత్య అకాడమీ ఫెలోషిప్‌ను పొందాడు. విజయవాడలోని కనకదుర్గ దేవస్థానం ఇతడిని ఆస్థాన విద్వాంసునిగా నియమించి గౌరవించింది. కేంద్ర సంగీత నాటక అకాడమీ కూచిపూడి నృత్యానికి ఇతడు చేసిన సేవలను గుర్తించి 1993లో ఇతనికి సంగీత నాటక అకాడమీ అవార్డును ప్రకటించింది.
మూలాలు
వర్గం:1923 జననాలు వర్గం:కూచిపూడి నృత్య కళాకారులు వర్గం:సంగీత నాటక అకాడమీ అవార్డు గ్రహీతలు వర్గం:కృష్ణా జిల్లా వ్యక్తులు
బొప్పూడి కృష్ణ మోహన్
బొప్పూడి కృష్ణ మోహన్‌ భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు.
జననం, విద్యాభాస్యం
బి. కృష్ణ మోహన్ 1965 ఫిబ్రవరి 5లో ఆంధ్రప్రదేశ్ రాష్ట్రం, గుంటూరు జిల్లా, చిలకలూరిపేట మండలం, బొప్పూడి గ్రామంలో బీఎస్‌ఆర్‌ ఆంజనేయులు, సావిత్రి దంపతులకు జన్మించాడు. ఆయన గుంటూరులో మాజేటి గురువయ్య హైస్కూల్ పదవతరగతి వరకు, హిందూ కాలేజీలో డిగ్రీ, 1988లో ఆంధ్రా క్రిస్టియన్‌ కాలేజీ నుంచి ఎల్.ఎల్.బి పూర్తి చేసి బార్‌ కౌన్సిల్‌లో 1989 మార్చి 30లో పేరు నమోదు చేసుకున్నాడు.
వృత్తి జీవితం
బి. కృష్ణ మోహన్ గుంటూరు జిల్లా కోర్టులో 1989లో న్యాయవాదిగా కొంతకాలం ప్రాక్టీస్‌ చేసి సీనియర్‌ న్యాయవాది కృష్ణ కిషోర్‌ వద్ద వృత్తిలో మెళకువలు నేర్చుకొని హైకోర్టులో సీనియర్‌ న్యాయవాది త్రివిక్రమరావు వద్ద జూనియర్‌గా చేరాడు. ఆయన 1994లో సొంతంగా ప్రాక్టీస్‌ మొదలుపెట్టి అసిస్టెంట్‌ గవర్నమెంట్‌ ప్లీడర్‌గా 1996 నుండి 1999 వరకు పనిచేశాడు.
బి. కృష్ణ మోహన్ కేంద్ర ప్రభుత్వ కౌన్సిల్‌గా 2008 నుండి 2018 వరకు పనిచేసి 2019 జనవరి 10లో ఆంధ్రప్రదేశ్‌ హైకోర్టు అసిస్టెంట్‌ సొలిసిటర్‌ జనరల్‌గా నియమితులయ్యాడు. ఆయన ఆంధ్రప్రదేశ్ హైకోర్టు న్యాయమూర్తిగా నియమితుడై 2020 ఏప్రిల్ 21న నియమితుడై, 2020 మే 02న బాధ్యతలు చేపట్టాడు.
మూలాలు
వర్గం:న్యాయమూర్తులు వర్గం:గుంటూరు జిల్లా న్యాయవాదులు వర్గం:ఆంధ్రప్రదేశ్ హైకోర్టు న్యాయమూర్తులు
స్వామినారాయణ అక్షరధామం (ఉత్తర అమెరికా)
స్వామినారాయణం అక్షరధామం, న్యూజెర్సీ రాబిన్స్‌విల్లేలోని హిందూ దేవాలయం. 2014 ఆగస్టు 10న ప్రారంభించబడింది. ఈ దేవాలయ సముదాయంలో అక్షరధామ్ మహామందిరం, సందర్శకుల కేంద్రం ఉన్నాయి.
ప్రారంభం
ప్రముఖ్ స్వామి మహారాజ్, ఇతర స్వామీల సమక్షంలో దేవతామూర్తులు ప్రతిష్ఠించబడిన తర్వాత, 2014 ఆగస్టు 10న అధికారికంగా ప్రజలకోసం ఈ దేవాలయం తెరవబడింది. ప్రారంభ వేడుకలకు న్యూజెర్సీ సెనేటర్ కోరీ బుకర్, మేరీల్యాండ్ ప్రతినిధి స్టెనీ హోయర్, పెన్సిల్వేనియా ప్రతినిధి మైక్ ఫిట్జ్‌పాట్రిక్, న్యూజెర్సీ ప్రతినిధి ఫ్రాంక్ పల్లోన్, న్యూజెర్సీ అటార్నీ జనరల్ జాన్ జే హాఫ్‌మన్, భారత కాన్సుల్ జనరల్ జ్ఞానేశ్వర్ ములే తదితరులు హాజరయ్యారు. మూడు రోజుల వేడుకలో భాగంగా జరిగిన ఈ ప్రారంభోత్సవ కార్యక్రమంలో ప్రపంచ శాంతి కోసం ఒక గొప్ప యజ్ఞం, సర్వమత సామరస్యంపై దృష్టి సారించే మహిళల సాంస్కృతిక కార్యక్రమాలు జరిగాయి. 20,000 మంది సందర్శకులు పాల్గొన్నారు.
నిర్మాణం
1997లో ప్రముఖ్ స్వామి మహారాజ్ తొలిసారిగా ఈ దేవాలయ నిర్మాణాన్ని ప్రతిపాదించాడు. 2010లో నిర్మాణం ప్రారంభమైంది. 68,000 క్యూబిక్ అడుగుల ఇటాలియన్ కర్రారా పాలరాయిని ఉపయోగించి నాగరడి శైలిలో దీనిని నిర్మించారు. ఐరోపా లోని క్వారీల నుండి భారతదేశంలోని రాజస్థాన్‌కు పాలరాయి రవాణా చేయబడి, అక్కడ వందలాదిమంది కళాకారుల చేతితో నగీషీలుగా చెక్కబడ్డాయి. పూర్తయిన నగీషీలు రాబిన్స్‌విల్లేకు రవాణా చేయబడ్డాయి. దేవాలయ నిర్మాణం సులభంగా చేయడానికి అన్ని నగీషీలకు నంబర్లు వేశారు.
షికార్బద్ధ మందిరంగా భావించబడుతున్న ఈ దేవాలయం, శిల్ప శాస్త్రాలలో నిర్దేశించబడిన సూత్రాల ప్రకారం నిర్మించబడింది. దేవాలయం లోపల, దేవతామూర్తులు ప్రతిష్టించబడ్డాయి. మధ్యనున్న దానిలో స్వామినారాయణ, గుణతీతానంద స్వామి విగ్రహాలు ఉన్నాయి.
కళాకారులు, స్వచ్ఛంద సేవకులు 4.7 మిలియన్ల గంటలపాటు కృషిచేసి దీనిని నిర్మించారు. వాలంటీర్లు నిర్మాణ ప్రక్రియలో డిజైన్ & ఇంజనీరింగ్, కార్వింగ్ కోఆర్డినేషన్ & స్టోన్ షిప్పింగ్, సైట్ ప్రిపరేషన్, లైటింగ్ & ఎలక్ట్రికల్ వైరింగ్, పాలిషింగ్, పాలరాయిని శుభ్రపరచడం, టెంట్-బిల్డింగ్, భోజనం తయారీ, వైద్య సేవలను అందించడం వంటి వివిధ పనులలో నిమగ్నమై ఉన్నారు.
బయటి లింకులు
వర్గం:హిందూ దేవాలయాలు, అమెరికా వర్గం:2014 స్థాపితాలు వర్గం:న్యూ జెర్సీ
రామన్నగూడ (రేగొండ)
రామన్నగూడ, తెలంగాణ రాష్ట్రం, జయశంకర్ భూపాలపల్లి జిల్లా, రేగొండ మండలంలోని గ్రామం.
ఇది మండల కేంద్రమైన రేగొండ నుండి 8 కి.మీ. దూరం లోను, సమీప పట్టణమైన వరంగల్ నుండి 48 కి.మీ. దూరంలోనూ ఉంది.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 597 ఇళ్లతో, 2294 జనాభాతో 1591 హెక్టార్లలో విస్తరించి ఉంది. గ్రామంలో మగవారి సంఖ్య 1177, ఆడవారి సంఖ్య 1117. షెడ్యూల్డ్ కులాల జనాభా 250 కాగా షెడ్యూల్డ్ తెగల జనాభా 700. గ్రామం యొక్క జనగణన లొకేషన్ కోడ్ 578059 .పిన్ కోడ్: 506348.
ప్రభుత్వ వైద్య సౌకర్యం
రామన్నగూడలో ఉన్న ఒక పశు వైద్యశాలలో ఒక డాక్టరు, పారామెడికల్ సిబ్బంది ఒకరు ఉన్నారు. ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
రామన్నగూడలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
రామన్నగూడలో భూ వినియోగం కింది విధంగా ఉంది:
నీటిపారుదల సౌకర్యాలు
రామన్నగూడలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
రామన్నగూడలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, వరి, మిరప
గుండెపూడి (మరిపెడ)
గుండెపూడి, తెలంగాణ రాష్ట్రం, మహబూబాబాదు  జిల్లా, మరిపెడ మండలంలోని గ్రామం.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది. ఇది మండల కేంద్రమైన మరిపెడ నుండి 7 కి.మీ. దూరం లోను, సమీప పట్టణమైన సూర్యాపేట నుండి 41 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 813 ఇళ్లతో, 2973 జనాభాతో 1303 హెక్టార్లలో విస్తరించి ఉంది. గ్రామంలో మగవారి సంఖ్య 1464, ఆడవారి సంఖ్య 1509. షెడ్యూల్డ్ కులాల జనాభా 247 కాగా షెడ్యూల్డ్ తెగల జనాభా 641. గ్రామం యొక్క జనగణన లొకేషన్ కోడ్ 578636 .పిన్ కోడ్: 506315.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మరిపెడలోను, ఇంజనీరింగ్ కళాశాల ఖమ్మంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఖమ్మంలో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల ఖమ్మంలో ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గుండేపూడిలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆశా కార్యకర్త గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గుండేపూడిలో భూ వినియోగం కింది విధంగా ఉంది:
నీటిపారుదల సౌకర్యాలు
గుండేపూడిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
ప్రత్తి, మిరప, వరి
కడప లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజక వర్గాలు ఉన్నాయి.
ఎన్నికైన పార్లమెంటు సభ్యులు
{| class="wikitable" border=1 cellspacing=1 cellpadding=4 bgcolor=#cccccc ! లోక్‌సభ ! పదవీకాలం ! సభ్యుని పేరు ! పార్టీ </TABLE>
2009 ఎన్నికలు
2009 సాధారణ ఎన్నికలలో వై.యస్.జగన్మోహన రెడ్డి సమీప ప్రత్యర్థి అయిన తెలుగు దేశం పార్టీ అభ్యర్థి పాలెం శ్రీకాంత్ రెడ్డి పై విజయం సాధించారు. !సంవత్సరం !అసెంబ్లీ నియోజకవర్గ సంఖ్య !పేరు !నియోజక వర్గ రకం !గెలుపొందిన అభ్యర్థి పేరు !లింగం !పార్టీ !ఓట్లు !ప్రత్యర్థి పేరు !లింగం !పార్టీ !ఓట్లు
2011 ఉప ఎన్నికలు
2011 ఎన్నికలలో వైఎస్ఆర్ కాంగ్రెస్ పార్టీ తరఫున వై.ఎస్.రాజశేఖర్ రెడ్డి కుమారుడు వై.ఎస్.జగన్మోహన్ రెడ్డి, తెలుగుదేశం పార్టీ తరపున మైసూరా రెడ్డి, కాంగ్రెస్ పార్టీ తరపున డి.ఎల్. రవింద్రా రెడ్డీ పొటీ పడగ, వైఎస్ఆర్ కాంగ్రెస్ పార్టీ  కాంగ్రెస్ పార్టీ అభ్యర్థి  వై.ఎస్.జగన్మోహర్ రెడ్డి తన సమీప ప్రత్యర్థి, కాంగ్రెస్ పార్టీ అభ్యర్థిపై 5,45,671 ఓట్ల మెజారిటీతో విజయం సాధించాడు.డీ.ల్ రవింద్రా రెడ్డీ, మైసూరా రెడ్డికు కనిస డిపాసిట్ కుడా దక్కలేదు. !సంవత్సరం !అసెంబ్లీ నియోజకవర్గ సంఖ్య !పేరు !నియోజక వర్గ రకం !గెలుపొందిన అభ్యర్థి పేరు !లింగం !పార్టీ !ఓట్లు !ప్రత్యర్థి పేరు !లింగం !పార్టీ !ఓట్లు
కొమ్మినేని
కొమ్మినేని తెలుగు వారిలో కొందరి ఇంటి పేరు.
కొమ్మినేని పేరుతో కొన్ని గ్రామాలు:
కంచిరెడ్డి సురేష్ రెడ్డి
కంచిరెడ్డి సురేష్ రెడ్డి భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు.
జననం, విద్యాభాస్యం
కె.సురేష్‌ రెడ్డి 7 డిసెంబరు 1964లో ఆంధ్రప్రదేశ్ రాష్ట్రం, అనంతపురం జిల్లా, శింగనమల మండలం, తరిమెల గ్రామంలో కె.శంకర్‌రెడ్డి, లక్ష్మీదేవమ్మ దంపతులకు జన్మించాడు. ఆయన అనంతపురం ప్రభుత్వ కాలేజీలో బీఏ పూర్తి చేసి కర్ణాటకలోని గుల్బర్గా యూనివర్సిటీ నుంచి ఎల్.ఎల్.బి పూర్తి చేసి 1989 సెప్టెంబరులో న్యాయవాదిగా పేరు నమోదు చేసుకున్నాడు.
వృత్తి జీవితం
కె.సురేష్‌ రెడ్డి 1989లో సీనియర్‌ న్యాయవాది టి.బాల్‌రెడ్డి వద్ద జూనియర్‌ న్యాయవాదిగా వృత్తి జీవితాన్ని ప్రారంభించి తర్వాత సొంతంగా ప్రాక్టీస్‌ మొదలుపెట్టాడు. ఆయన హైకోర్టులో క్రిమినల్‌ లా, సివిల్, రాజ్యాంగపరమైన కేసులను వాదించారు. ఆయన ఆంధ్రప్రదేశ్ హైకోర్టు న్యాయమూర్తిగా నియమితుడై 2020 ఏప్రిల్ 21న నియమితుడై, 2020 మే 02న బాధ్యతలు చేపట్టాడు.
మూలాలు
వర్గం:న్యాయమూర్తులు వర్గం:అనంతపురం జిల్లా న్యాయవాదులు వర్గం:ఆంధ్రప్రదేశ్ హైకోర్టు న్యాయమూర్తులు
మద్యాముకం
thumb|మాద్యాముకం మెడుల్లా ఆబ్లాంగటా (Medulla oblongata) ఇది మెదడులో చాలా కిందగా ఉండే భాగం. దీని స్థానం మెదడు, వెన్నుపాము కనెక్ట్ అయ్యే ప్రదేశం. ఇది మీ శరీరానికి, బయటికి వచ్చే నరాల సంకేతాలకు కీలక మార్గంగా మారుతుంది. ఇది హృదయ స్పందన, శ్వాస, రక్తపోటు వంటి ముఖ్యమైన ప్రక్రియలను నియంత్రించడంలో కూడా సహాయపడుతుంది.
ఫూల్స్ డే
ఫూల్స్ డే అనగా ఏప్రిల్ ఒకటవ తేదీన ప్రపంచ వ్యాప్తంగా సరదాగా జరుపుకునే ఒక పండగ. ఈ సందర్భంగా ఒకరినొకరు ఆటపట్టించుకోవడం, గాలి వార్తలు ప్రచారం చెయ్యడం దీని ప్రత్యేకత. దీని బాధితులని ఏప్రిల్ ఫూల్స్ గా వ్యవహరించడం పరిపాటి. కొన్ని వార్తా పత్రికలు, మ్యాగజీన్లు కూడా ఒక్కోసారి అసత్య కథనాలను ప్రచారం చేస్తూ ఉంటాయి. మళ్ళీ మరుసటి రోజు ఎక్కడో చిన్న అక్షరాలతో వివరణ ఇస్తుంటారు. 19 వ శతాబ్దం నుంచి బాగా ప్రాచుర్యం లోకి వచ్చినా ఫూల్స్ డే ఏ దేశంలోనూ సెలవు దినం కాదు. జెఫ్రీ షాసర్ రాసిన ద కాంటర్ బరీ టేల్స్ (1392) లో దీని గురించి ప్రస్తావన ఉంది.
ఐర్లండ్
ఆటపట్టించాలనుకున్న వ్యక్తికి ఒక ముఖ్యమైన లేఖ అందింది ఫలానా వారికి అందించమని చెప్పడం. ఆ వ్యక్తి అతని దగ్గరకు వెళ్ళి ఇంకో వ్యక్తికి అందించమనడం. ఇలాగా సాగుతుంది. చివరగా ఆ లేఖలో ఉండే సందేశం ఏంటంటే Send the fool further.
మూలాలు
వర్గం:వినోదాలు
కూచ్ బెహర్ దక్షిణ్ శాసనసభ నియోజకవర్గం
కూచ్ బెహర్ దక్షిణ్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం కూచ్ బెహర్ జిల్లా, కూచ్ బెహార్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
యశపాల్ శర్మ
యశపాల్‌ శర్మ భారతదేశానికి చెందిన మాజీ క్రికెట్ ఆటగాడు. ఆయన 1983 ప్రపంచకప్‌లో భారత జట్టు సభ్యుడిగా ఉన్నాడు. ఆయన భారత జట్టు జాతీయ సెలెక్ట‌ర్‌గా ఉన్నాడు.
అనూష (నటి)
అనూష ఒక భారతీయ నటి. ఆమె 13 సంవత్సరాల వయస్సులో తన సినీ జీవితాన్ని ప్రారంభించింది. 1990, 2000 లలో మలయాళం, తెలుగు, కన్నడ చిత్రాలలో ప్రముఖంగా ఆమె నటించింది. తర్వాత తెలుగు సీరియల్స్‌లో అనూష నటించింది. ఆమె రాష్ట్ర స్థాయి బాస్కెట్‌బాల్ క్రీడాకారిణి కూడా. ఆమె దక్షిణభారత సినీనటి కె.ఆర్.విజయ కూతురు. ఆమె కుటుంబంతో కలిసి చెన్నైలో నివసిస్తున్నారు. అనూష 2007 జూన్ లో శరవణన్‌ని వివాహం చేసుకుంది.
యశపాల్ శర్మ
మరణం
య‌శ్‌పాల్ శ‌ర్మ 13 జులై 2021న గుండెపోటుతో మరణించాడు.
అనూష (నటి)
మూలాలు
వర్గం:మలయాళ సినిమా నటీమణులు వర్గం:తమిళ సినిమా నటీమణులు వర్గం:జీవిస్తున్న ప్రజలు వర్గం:తెలుగు సినిమా నటీమణులు వర్గం:భారతీయ సినిమా నటీమణులు వర్గం:కన్నడ సినిమా నటీమణులు వర్గం:హిందీ సినిమా నటీమణులు వర్గం:తమిళనాడు సినిమా నటీమణులు వర్గం:తెలుగు టెలివిజన్ నటీమణులు
యశపాల్ శర్మ
మూలాలు
వర్గం:భారతీయ క్రికెట్ క్రీడాకారులు వర్గం:1954 జననాలు
బార్బడాస్‌లో హిందూమతం
బార్బడాస్‌లో హిందూమతం మైనారిటీ మతం. దేశ జనాభాలో హిందువులు 0.46% మంది ఉన్నారు.
జనాభా వివరాలు
1990 నాటికి బార్బడోస్ జనాభాలో హిందువులు 0.24% ఉన్నారు, ఇది 2000లో 0.34%కి పెరిగింది 2010 జనాభా లెక్కల ప్రకారం 0.46%కి పెరిగింది. బార్బడాస్‌లోని చాలా మంది హిందువులు సెయింట్ మైఖేల్, క్రైస్ట్ చర్చిలలో నివసిస్తున్నారు. బార్బడోస్ జనాభాలో తూర్పు భారతీయులు 1.3% ఉన్నప్పటికీ, 0.46% మాత్రమే హిందువులు.
సమకాలీన సమాజం
బార్బడాస్‌ లోని హిందువులు ప్రధానంగా కేవలం 80 సింధీ కుటుంబాల కు చెందినవారు. వారిలో ప్రతి ఒక్కరి ఇంట్లోనూ ఒక మందిరం ఉంటుంది. అనేక సంవత్సరాలుగా సింధీలు హిందూ మతాన్ని సజీవంగా ఉంచారు. వారు హిందూ దేవతలను, భగవద్గీత, గురు గ్రంథ్ సాహిబ్‌లను కూడా పూజిస్తారు. బార్బడాస్‌లోని మెజారిటీ హిందువులు బియాస్ మహారాజ్ చరణ్‌సింగ్‌జీ (పంజాబ్‌లోని అమృత్‌సర్ జిల్లా), శ్రీ సత్య సాయి బాబా లేదా సాధు వాస్వానీ అనుచరులు. వీరిలో చాలా మంది శాకాహారులు, మద్యపానం చెయ్యరు.
సెయింట్ మైఖేల్‌ లోని వెల్చెస్‌లో హిందూ దేవాలయం ఉంది. బార్బడాస్‌లోని హిందువులు హోలీ లేదా ఫాగ్వా వంటి హిందూ పండుగలను జరుపుకుంటారు.
మూలాలు
వర్గం:దేశాల వారీగా హిందూమతం
బెలీజ్‌లో హిందూమతం
thumb| [[దేవనాగరి|దేవనాగరిలో "ఓం" గుర్తు]] బెలీజ్‌‌లో హిందూ మతం మైనారిటీ విశ్వాసం. 2010 జనాభా లెక్కల ప్రకారం, బెలీజ్‌ జనాభాలో 0.2% హిందువులు.
జనాభా శాస్త్రం
అయితే, అసోసియేషన్ ఆఫ్ రిలిజియన్ డేటా ఆర్కైవ్స్ ప్రకారం 2005 నాటికి, 2.0% మంది హిందువులుగా గుర్తించారు. ఇతర వనరుల ప్రకారం ఇది 2.3%.
చరిత్ర
బెలీజ్‌‌లోని హిందూ సమాజం ఎక్కువగా 1950లలో బెలీజ్‌ బ్రిటిష్ కాలనీగా ఉన్న సమయంలో వచ్చింది. సమాజంలో దాదాపు పూర్తిగా అందరూ సింధీలే. దానిలో కొన్ని సాంస్కృతిక భేదాలు ఉన్నాయి.
వర్తమానం
బెలీజ్‌ జనాభాలో 3.9% భారతీయులు ఉన్నప్పటికీ, వారిలో ఎక్కువ మంది క్రైస్తవులు. దాదాపు 40% మంది ఇప్పటికీ హిందువులు.
బెలీజ్‌లో రెండు హిందూ దేవాలయాలు ఉన్నాయి, ఒకటి బెలీజ్‌ నగరం లోను, రెండవది కొరోజల్ లోనూ (సుఖ్ శాంతి ఆలయం) ఉన్నాయి. దీపావళి, జన్మాష్టమి వంటి పండుగలను హిందువులు ఈ ఆలయాల్లో జరుపుకుంటారు.
మూలాలు
వర్గం:దేశాల వారీగా హిందూమతం
నెల్లూరు లోక్‌సభ నియోజకవర్గం
ఎన్నికైన పార్లమెంటు సభ్యులు
!లోక్‌సభ !పదవీకాలం !సభ్యుని పేరు !ఎన్నికైన పార్టీ
2009 ఎన్నికలు
2009 ఎన్నికలలో కాంగ్రెస్ పార్టీ తరఫున పోటీ చేసిన మేకపాటి రాజమోహన్ రెడ్డి ఎన్నికయ్యారు.
నాణెం
నాణెం అనగా ఏదైనా ఒక లోహంతో చేసిన గుండ్రటి లేదా బహుభుజి ఆకారంలో గల బిళ్ళ. వీటిని సమాజంలో ద్రవ్యంగానూ, ముద్రికలగానూ ఉపయోగించడం పరిపాటి.
భారతదేశంలో
క్రీ.పూ 1000 సంవత్సరం నుంచి భారతదేశంలో నాణేలు చెలామణిలో ఉన్నాయని కన్నింగ్‌హామ్ అభిప్రాయం. జె.క్రిబ్ అనే మరో పురావస్తు శాస్త్రవేత్త అభిప్రాయం ప్రకారం ఇక్కడ క్రీ.పూ 350 సంవత్సరం కంటే ముందే నాణేలను వినియోగించారు. మనదేశంలో క్రీస్తుపూర్వం 6-7 శతాబ్దాలలో, లేదా అంతకంటే కొంచెం ముందు నాణేలు తయారై ఉండవచ్చునని పి ఎల్ గుప్తాతో పాటు, అధిక సంఖ్యలో చరిత్రకారులు ప్రతిపాదిస్తున్నారు. ఇంత వివాదానికి కారణం తొలినాటి నాణేల మీద పాలకుల వివరాలు లేవు. నాణేలు తమ సంగతి తాము చెప్పలేనపుడు వాటి ఆచూకీ తెలుసుకోవడానికి ఉపయోగపడేవి సాహిత్య, పురావస్తు ఆధారాలే. సా.శ. ఒకటవ శతాబ్దానికి చెందినట్టు భావించే పాణిని తన అష్టాధ్యాయి గ్రంథంలో నాణేల ప్రస్తావన తెచ్చాడు. క్రీస్తుశకం నాల్గవ శతాబ్దం వాడైన కౌటిల్యుడు అర్థశాస్త్రంలో దొంగనాణేలను గురించి, సీసం గనుల గురించి ప్రస్తావించాడు. కాబట్టి దేశంలో పంచ్‌మార్క్‌డ్ నాణేలు నాల్గవ శతాబ్దానికే చెలామణీలో ఉన్నట్టే. లేదంటే కొంచెం ముందు నుంచి ఉండవచ్చు. ఇది అందరూ అంగీకరిస్తున్న చారిత్రక సత్యం.అయితే ఎవరు విడుదల చేశారో చెప్పడానికి ఆధారాలు లేవు. మన కృష్ణాజిల్లా సింగవరంలో లభ్యమైన వెండి నాణేల పరిస్థితి కూడా ఇదే. నాణేలు చరిత్రకు అద్దంపట్టే సాక్ష్యాలు. పల్లవుల పరిపాలనా దక్షత, చోళుల వైభవం, నవాబుల విలాసం, కృష్ణదేవరాయల కీర్తి, ఆంగ్లేయుల రాజభక్తిని చాటేవి నాణేలే. స్వాతంత్య్రానంతరం కూడా వీటి ప్రాధాన్యం తగ్గలేదు. భారతదేశ చరిత్రను మలుపు తిప్పిన నేతలు, ఘటనలు, విప్లవాలను నాణేలుగా తీసుకువచ్చింది. స్మృతికీ, పంపిణీకి వేర్వేరుగా ముద్రించడం ప్రారంభించింది.
కుషాణుల రాజు వాసుదేవుడు ముద్రించిన నాణెం
సా.శ. 1వ శతాబ్దం - 3వ శతాబ్దం మధ్య కాలంలో తజికిస్తాన్ నుండి ఉత్తర భారతదేశంలోని గంగానది పరీవాహక ప్రాంతమంతా పాలింఛిన వారు కుషాణులు. ఈ సామ్రాజ్యం పాలకులు మొదట యూజీ అనే ఇండో-యూరోపియన్ తెగకు చెందిన పశ్చిమచైనా ప్రాంతంవారు.
కుషాణుల రాజు, కనిష్క వంశపు సామ్రాజ్యాధి పతులలో చివరి ప్రభువు ఆయిన వాసుదేవుడు (సా.శ. 202-233) ముద్రించిన నాణెం.నాణేనికి ఒక వైపున తన బొమ్మను శూలం ధరించిన రూపులో వేయించాడు. మరో వైపున "ఓషొ" అనే దేవత బొమ్మను వేయించాడు. ఇతని పేరును బట్టియే అతడు పూర్తిగా భారతీకరణకు లోనైనట్టు గమనించగలము.
నాణేల్లో నిలిచిన మహనీయులు
తమిళవేదం 'తిరుక్కురళ్' ప్రదాత తిరువళ్ళువర్. సుమారు రెండువేల సంవత్సరాలుగా తమిళుల జీవితంలో కలగలిసిపోయింది కురళ్. ద్రవిడ పార్టీల నేతలు తిరువళ్ళువర్‌కు పెద్దపీటవేశారు. కరుణానిధి ముఖ్యమంత్రికాగానే బస్సుల్లో కురళ్ సూక్తులు రాయించారు. 1969లో రాష్ట్ర ప్రభుత్వం 'తిరువళ్ళువర్ డే' అనే సెలవుదినం ప్రకటించింది. 1995లో జరిగిన తంజావూరు ప్రపంచ తమిళ సభల్లో తిరువళ్ళువర్ ముద్రతో రూ.5 నాణేన్ని కేంద్ర ప్రభుత్వం వెలువరించింది. దక్షిణాది గాంధీగా పేరుపొందిన కామరాజర్ పాలన నిరుపేదలకు ఓ స్వర్ణయుగంగా నేటికీ నిలిచిపోయింది. తమిళనాట పారిశ్రామికాభివృద్ధికి బీజం వేసింది, మధ్యాహ్న భోజన పథకం తొలిసారి రాష్ట్రవ్యాప్తంగా అమలు చేయాలనుకున్న ఘనత ఆయనదే. ఐఐటీ వంటి సంస్థలు మద్రాసులో అడుగుపెట్టడం వెనుక ఆయన చేసిన కృషి ఎంతో ఉంది. 1976లో ఆయనకు అత్యున్నత పౌరపురస్కారం 'భారతరత్న' లభించింది. 2004 అక్టోబరు 27న ప్రధాని మన్మోహన్ సింగ్ కామరాజు ముఖంతో రూ.5 సేకరణ నాణెం, రూ.100 కరెన్సీ విడుదలజేశారు. అన్నార్తుల బాధలను తన తమిళ గళంతో వినిపించారు అన్నాదురై. తన కలంలో ఒలికించారు. పేదల బాధలు కడతేరాలంటే ఉద్యమ స్ఫూర్తి ఎన్నికల్లోకి ప్రవేశించాలని భావించి డీఎంకే స్థాపించారు. ఆయన మృతిచెందిన ఏడాది తర్వాత రూ.0.15 పైసల తపాలా బిళ్ల విడుదలజేశారు. అన్నా శతజయంత్యుత్సవాల ముగింపు సందర్భంగా రూ.5 నాణేన్ని విడుదలజేశారు.
ఇతర దేశాల్లో
నాణేల మీద పుంఖానువుంఖాలుగా ముద్రలు కనిపిస్తున్నాయి. ఇవన్నీ వేర్వేరు రాజులవని చెప్పడానికి వీలులేదు. ఎందుకంటే నాణేం మీద గుర్తు మారినంత మాత్రాన పాలకుడు మారిపోయాడని చెప్పలేమని చరిత్రకారులు చెబుతున్నారు. జనపదాలలో స్థానిక పాలకుల నాణేలతో పాటు, సామ్రాజ్యాలు విడుదల చేసిన నాణేలు కూడా బయల్పడినాయి. ఆంధ్రజనపదమే ఇందుకు గొప్ప ఉదాహరణ. అమరావతిలో దొరికిన 7668 నాణేలలో కనిపించిన రకాలు దేశంలో ఇంకెక్కడా కనిపించలేదు. ఈ వెండి పంచ్‌మార్క్‌డ్ నాణేలలో 235 రకాలను కనుగొన్నారు. ఇందులో 48 రకాలు మరెక్కడా బయల్పడలేదు. పి ఎల్ గుప్తాయే వీటి గురించి పరిశోధించారు. పరిష్కారమైన సమస్యల కంటే పరిష్కారం కాని ప్రశ్నలే ఇందులో ఎక్కువ. మరో లోపం - నాణేలను ఇంతకాలం భూగర్భంలో దాచిపెట్టిన కుండలు కాలాన్ని చెప్పగలవు. కానీ ఆ ప్రయత్నం కూడా చాలాసార్లు విఫలమైంది. ఆ కుండలు మిగలడం లేదు. ఇందుకు బీహార్‌లో పైలా అనే చోట దొరికిన నిధి మాత్రమే మినహాయింపు. అక్కడ దొరికిన నాణేల కాలాన్ని శాస్త్రీయ పద్థతిలో నిర్థారించగలిగారు. కాని ఎక్కువ చోట్ల అది సాధ్యం కావడం లేదు. దాంతో శాస్త్రీయ పద్ధతులతో అవకాశాన్ని అలా జారవిడుచుకోవలసి వస్తున్నది. నాణేలలో కార్బన్ ఉంటుందా, కార్బన్ పరీక్ష జరిపి కాలాన్ని నిర్ధారించవచ్చా? అంటే ఈ అవకాశాలు కూడా చాలా తక్కువగానే ఉన్నాయి.
రూ.10 నాణేల చెల్లుబాటు
దేశంలో రూ.10 నాణేలు చెల్లుబాటులో ఉన్నాయని, వాటిని ఆర్‌బీఐ ముద్రించి చెలామణిలో ఉంచిందని కేంద్ర ఆర్థికశాఖ సహాయమంత్రి పంకజ్‌ చౌదరి 2022 ఫిబ్రవరిలో జరిగిన రాజ్యసభలో వెల్లడించారు.
హాబీ
వివిధ కాలాలకు చెందిన వివిధ రకాలైన నాణేలను సేకరించడం కొంతమందికి అభిరుచి. పైగా ఇది పెట్టుబడి సాధనం కూడా.
మూలాలు
వర్గం:నాణేలు వర్గం:మారక ద్రవ్యం
అరియకుడి రామానుజ అయ్యంగార్
అరియకుడి రామానుజ అయ్యంగార్ (19 మే 1890– 23 జనవరి 1967 ) ఒక కర్ణాటక గాత్ర సంగీత విద్వాంసుడు. ఇతడు పాడటంలో సరికొత్త శైలిని అభివృద్ధి చేశాడు. దానిని అరియకుడి సంప్రదాయంగా అతని శిష్యులు అనుసరిస్తున్నారు. ఇతడు కర్ణాటక సంగీత కచేరీలలో నూతన పద్ధతులను స్థిరపరిచాడు.
1954లో ఇతనికి సంగీత నాటక అకాడమీ ఫెలోషిప్ లభించింది. 1958లో భారత ప్రభుత్వం ఇతనికి పద్మభూషణ్ పురస్కారం ఇచ్చి సత్కరించింది.
ప్రారంభ జీవితం, నేపథ్యం
ఇతడు తమిళనాడు రాష్ట్రంలోని కరైక్కుడి జిల్లా (ప్రస్తుతం శివగంగై జిల్లా) అరియకుడి పట్టణంలో 1890, మే 19న జన్మించాడు. ఇతడు మొదట పుదుక్కోటై మలయప్ప అయ్యర్, నమక్కల్ నరసింహ అయ్యర్‌ల వద్ద విద్యనభ్యసించాడు. తరువాత పెక్కు సంవత్సరాలు పట్నం సుబ్రమణ్య అయ్యరు శిష్యుడు పూచి శ్రీనివాస అయ్యంగార్ వద్ద శిక్షణ పొందాడు.
వృత్తి
ఇతడు తన మొదటి ప్రదర్శన 1918లో త్యాగరాయ ఆరాధనోత్సవాలలో ఇచ్చాడు.
కర్ణాటక సంగీత దిగ్గజం సెమ్మంగుడి శ్రీనివాస అయ్యర్ ఇతని గురించి ఇలా పేర్కొన్నాడు. "నేను అరియకుడి రామానుజ అయ్యర్ చేత చాలా ప్రభావితమయ్యాను. నేను ఇతనిలా పాడగలిగితే చాలు. నాకు ఇక పునర్జన్మ అక్కరలేదు". మరొక విద్వాంసుడు జి.ఎన్.బాలసుబ్రమణియన్ ఇతడు ఎదురు పడితే భక్తితో సాగిలపడి సాష్టాంగ నమస్కారం చేసేవాడు. ఇతడు మృదంగ కళాకారుడు పాలఘాట్ మణి అయ్యర్‌తో కలిసి అనేక కచేరీలు చేశాడు. ఇరువురికీ ఒకరి పట్ల మరొకరికి గాఢమైన స్నేహంతో పాటుగా గౌరవం ఉండేది. చెంబై వైద్యనాథ భాగవతార్, అరియకుడి రామానుజ అయ్యంగార్ ఇద్దరూ తన రెండు కళ్ళని పాలఘాట్ మణి అయ్యర్ చెబుతుండేవాడు.
శిష్యులు
అరియకుడి రామానుజ అయ్యంగార్ వేలాది శిష్యులలో కొంతమంది ముఖ్య శిష్యులు: కె.వి.నారాయణస్వామి, బి.రాజం అయ్యర్, అలెప్పి వెంకటేశన్, మదురై ఎన్.కృష్ణన్, అంబి భాగవతార్. ఎం.ఎస్. సుబ్బులక్ష్మి ఇతనితో విరివిగా చర్చించి తన సంగీత పరిజ్ఞానాన్ని పెంపొందించుకుంది.
బయటి లింకులు
వర్గం:1890 జననాలు వర్గం:1967 మరణాలు వర్గం:కర్ణాటక సంగీత విద్వాంసులు వర్గం:సంగీత కళానిధి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:పద్మభూషణ పురస్కారం పొందిన తమిళనాడు వ్యక్తులు
రావెళ్ళ వేంకటరంగ అప్పస్వామి నాయుడు
బ్రిటిష్ వారి పాలనలో రావెళ్ళ వేంకటరంగ అప్పస్వామి నాయుడు బహుప్రశంసలు పొందిన జమీందారు. 1854 నుండి 1869 వరకు ప్రజారంజకముగా పాలించిన నాయుడు బహుముఖ ప్రజ్ఞాశాలి. తమిళదేశమున తిరునెల్వేలి మండలంలో ఇలైయరసనందాల్ జమీందారీ రావెళ్ళవారిది.
మహ్ఫూజుర్ రెహమాన్ నామి
మహ్ఫూజుర్ రెహమాన్ నామి (1911 మే – 1963 నవంబరు 17) ఒక భారతీయ ముస్లిం పండితుడు, రాజకీయ నాయకుడు, రచయిత.
1911 మేలో జన్మించిన నామి జామియా మిఫ్తాహుల్ ఉలూమ్, దారుల్ ఉలూమ్ డియోబాండ్ ల పూర్వ విద్యార్థి. అతను మదరసా నూర్-ఉల్-ఉలామ్, బహ్రైచ్ లో ఆజాద్ ఇంటర్ కళాశాలను స్థాపించాడు. 1963 నవంబరు 17న మరణించాడు.
రావెళ్ళ వేంకటరంగ అప్పస్వామి నాయుడు
వంశము
రావెళ్ళ వారు తొలుత కాకతీయ చక్రవర్తులకడ పిమ్మట ముసునూరి వారికడ ప్రసిద్ధిగాంచిన శూరులు. కాపానీడి మరణానంతరము వీరందరు విజయనగరము తరలిపోయిరి. విజయనగరమునకు వలస పోయిన పిమ్మట రావెళ్ళ వంశీకులు సాళువ, తుళువ, అరవీటి రాజులకడ సేనానులుగా, సామంతరాజులుగా సేవచేసి యశః కీర్తులు పొందిరి. ముఖ్యముగా అరవీటి రాజులకాలములో శ్రీశైలమును, దూపాటిసీమను 1364 నుండి పరిపాలింఛిరి.
పూర్వీకులు
గోడచాటు కమ్మవంశమునకు చెందిన వీరమల్లప్ప నాయుడు విజయనగర చక్రవర్తి శ్రీకృష్ణదేవరాయలు సామంతుడు. తిరువాన్కూరు, కళ్ళికోట మధ్య ప్రాంతమును పాలించాడు. 6,000 కాల్బలము. 400 అశ్విక దళమునకు అధిపతి. అదోని దుర్గమును సాధించి రాయలవారి అభిమానమునకు పాత్రుడయ్యాడు. పలు యుద్ధములలో ముస్లిం సేనలను ఓడించి సోరంగిపురమును జాగీరుగా పొందాడు. తళ్ళికోట యుద్ధానంతరము తురుష్కులకు తలొంచని రావెళ్ళ వారు తిరుచినాపల్లి చేరి నాయక రాజుల కొలువులో సర్దారులుగా చేరారు. రావెళ్ళవారి ప్రవర్తనకు, స్వాభిమానానికి ముగ్ధులైన మధుర నాయకుడు తంజావూరు నాయకునితో కలిగిన మనస్పర్ధలు తొలగించుటకు వారిని పంపాడు. కార్యసాధకులైన రావెళ్ళ వారికి మధుర నాయకుడు తిరుకొట్టుపల్లి జాగీరు, కొవిల్ వాడి కోట, చుట్టుపక్క గ్రామాలు వ్రాసిచ్చాడు. కొంతకాలానికి మధుర, తంజావూరు నాయకులులకు తిరిగి భేదాలు తలెత్తాయి.రావెళ్ళ వారు రంగములోనికి దిగి తగవు పరిష్కారము చేశారు కాని ప్రాణనష్టము జరిగింది. వారి శూరత్వానికి, విశ్వాసమునకు సంతసించిన నాయకుడు తిరునెల్వేలి మండలంలోని ఇలైయరసనందాల్, 18 గ్రామాలు జాగీరుగా ఇచ్చాడు.
మహ్ఫూజుర్ రెహమాన్ నామి
ప్రారంభ జీవితం
అతను జామియా మిఫ్తాహుల్ ఉలూమ్‌లో అబుల్ లతీఫ్ నొమానీ, హబీబ్ అల్-రహమాన్ అల్-అజ్మీతో ప్రాథమిక విద్యను పూర్తి చేశాడు. నామి దారుల్ ఉలూమ్ దేవబంద్ 1344 AH లో ప్రవేశించాడు, అక్కడ అతను హుస్సేన్ అహ్మద్ మదానీ, ఇజాజ్ అలీ అమ్రోహి, ఇబ్రహీం బాల్యవిలతో చదువుకున్నాడు. అతను AH 1348 లో పట్టభద్రుడయ్యాడు.
రావెళ్ళ వేంకటరంగ అప్పస్వామి నాయుడు
జమీందారులు
మధుర నేలిన చందా సాహెబ్ రావెళ్ళ వారి జాగీరును జమీందారీగా మార్చాడు. వీరమల్లప్ప నాయుని తొమ్మిదవ తరములో లక్ష్మీ అమ్మాళ్ తన భర్త యుద్ధములలో చేసిన రక్తపాతానికి పరిహారముగా రెండు వేల ఎకరములు బ్రాహ్మణులకు అగ్రహారముగా ఇచ్చింది. అదే ఇప్పటి లక్ష్మీ అమ్మాళ్ పురం. బ్రిటిష్ వారు వచ్చేసమయానికి జమీందారీ పెరియ కస్తూరి రంగప్పస్వామి నాయుడు ఆధీనములో ఉన్నది (1792-1810). తరువాత కస్తూరి రంగప్పస్వామి నాయుడు-1 (1810-1822) కాలములో జమీందారీ రెండుగా విభజింపబడింది. అప్పస్వామి నాయుడు (1822-1854) పలు సేవలు చేశాడు. సత్రములు కట్టించాడు. చెరువులు, బావులు తవ్వించాడు. ఈతని కాలములో జమీందారీ సుభిక్షముగా ఉంది. లక్ష్మీ విలాస్ కు పలు హంగులు సమకూర్చాడు. వేంకటరంగ అప్పస్వామి నాయుడు-1 (1854-1869) కళ్యాణ మహల్, సుబ్రహ్మణ్యస్వామి గుడి కట్టించాడు. కస్తూరి రంగ అప్పస్వామి నాయుడు-2 (1869-1900) బహుభాషావేత్త. సంస్కృతము, తెలుగు, తమిళము, హిందూస్తానీ భాషలలో ప్రావీణ్యత గలదు. డేశమంతటా పర్యటించాడు. యూరోపియనులతో మంచి సాన్నిహిత్యము గలదు. జిల్లా అధికారులతో, పాలకులతో మంచి సంబంధాలుండేవి. మిగతా జమీందార్లు నాయుని చాలా గౌరవముతో చూసేవారు. ఎన్నో దానాలు చేశాడు. 1876లో వచ్చిన పెద్ద కరవు సమయములో పేదవారిని ఆదుకున్నందుకు బ్రిటిష్ ప్రభుత్వము ప్రశంసాపత్రము ఇచ్చింది.
మహ్ఫూజుర్ రెహమాన్ నామి
ప్రారంభ జీవితం
నామి బహ్రాయిచ్‌లో మదరసా నార్-ఉల్-ఉలమ్‌ను స్థాపించారు. అతను మౌలానా ఆజాద్ నూర్-ఉల్-ఉలామ్ ఉన్నత పాఠశాలను కూడా స్థాపించాడు. అతను 1946 భారత జాతీయ కాంగ్రెస్ టికెట్‌పై ఇండియన్ ప్రావిన్షియల్ ఎన్నికల్లో పోటీ చేశాడు. అతను 1946 నుండి 1951 వరకు ఉత్తర ప్రదేశ్ శాసనసభ సభ్యుడిగా పనిచేశాడు. అతను విద్యా మంత్రిత్వ శాఖలో పార్లమెంటరీ కార్యదర్శి. 1359 AH లో, దరుల్ ఉలూమ్ దేవబంద్ అతన్ని అలీఘర్ ముస్లిం యూనివర్సిటీ కోర్టు సభ్యుడిగా ముహమ్మద్ తయ్యిబ్ ఖాస్మి, హిఫ్జుర్ రహమాన్ సియోహర్విలతో పాటు నామినేట్ అయ్యాడు.
సాహిత్య రచనలు
నామి రచనలలో ఇవి ఉన్నాయి:
రావెళ్ళ వేంకటరంగ అప్పస్వామి నాయుడు
జమీందారులు
వేంకటరంగ అప్పస్వామి నాయుడు -2 1877లో జన్మించాడు. స్ఫురద్రూపి. అందగాడు. తిరునెల్వేలి హిందూ కళాశాలలో చదివాడు. తెలుగు, తమిళము, ఆంగ్ల భాషలలో ప్రావీణ్యుడు. ఆంగ్లములో పద్యరచన చేసేవాడు. వీణ వాయించడములో దిట్ట. 23 సంవత్సరముల వయసులో తండ్రి మరణించాడు. ఆస్థానము ప్రజారంజకముగా నడిపాడు. దానధర్మాలకు ప్రసిద్ధుడు. జమీందారీలో 32,000 ఎకరములు ఉన్నాయి. ప్రభుత్వానికి 15,000 రూపాయలు పేష్కష్ కట్టేవాడు.
మహ్ఫూజుర్ రెహమాన్ నామి
సాహిత్య రచనలు
దారుల్ ఉలూమ్ అజాద్‌విల్లే, అజాద్‌విల్లేలోని ఇస్లామిక్ సెమినరీ మిఫ్తా అల్-ఖురాన్‌ను తమ పాఠ్యాంశాలలో స్వీకరించింది.
రావెళ్ళ వేంకటరంగ అప్పస్వామి నాయుడు
మూలాలు
వర్గం:1877 జననాలు వర్గం:జమీందారులు వర్గం:తమిళనాడు తెలుగువారు
మహ్ఫూజుర్ రెహమాన్ నామి
మరణం
నామి 1963 నవంబరు 17న బహ్రాయిచ్‌లో మరణించాడు, షా నయీముల్లా బహ్రాయిచ్‌ సమాధి సమీపంలో ఖననం చేయబడ్డాడు.
మూలాలు
వర్గం:1911 జననాలు వర్గం:1963 మరణాలు వర్గం:ముస్లిం రచయితలు వర్గం:ఉత్తర ప్రదేశ్ స్వాతంత్ర్య సమర యోధులు
కొమ్మినేని శేషగిరిరావు
కొమ్మినేని శేషగిరిరావు, ప్రముఖ తెలుగు సినిమా దర్శకుడు, నటుడు.
ఇతడు ప్రముఖ సంగీత దర్శకుడు కె.చక్రవర్తికి సోదరుడు. వీరి స్వస్థలం గుంటూరు జిల్లా తాడికొండ మండలం లోని పొన్నెకల్లు. ఇతను అనేక సినిమాల్లో నటించాడు. మొదట్లో విలన్‌గా నటించినా, గొప్పవారి గోత్రాలు (1967) సినిమాలో కథానాయకుడిగా నటించాడు. ఆ తరువాత శ్రీకృష్ణపాండవీయం, తాతామనవడు, సంసారం సాగరం, చిరంజీవి రాంబాబు వంటి యాభైకి పైగా సినిమాలలో నటించాడు.
దర్శకునిగా కొమ్మినేని తొలిచిత్రం గిరిబాబు హీరోగా నటించిన దేవతలారా దీవించండి. ఆ చిత్ర విజయం తరువాత సింహగర్జన సినిమాకు, ఆ తరువాత తాయారమ్మ బంగారయ్య సినిమాకు దర్శకత్వం వహించాడు. తాయారమ్మ బంగారయ్య సినిమాను తమిళంలో శివాజీ గణేశన్‌తో నిర్మించారు. అదికూడా ఘన విజయం సాధించింది. ఈయన కన్నడంలో కూడా రెండు సినిమాలకు దర్శకత్వం వహించాడు.
కొమ్మినేని 2008, డిసెంబరు 5న చెన్నైలో శరీరంలోని అనేక అంగాలు వైఫల్యం చెందడంతో మరణించాడు. ఇతనికి భార్యతో పాటు నలుగురు కుమారులు, ఒక కుమార్తె ఉన్నారు.
చిత్ర సమాహరం
ఇతడు పనిచేసిన చిత్రాల పాక్షిక జాబితా:
ఇతర లంకెలు
వర్గం:2008 మరణాలు వర్గం:తెలుగు సినిమా దర్శకులు వర్గం:తెలుగు సినిమా నటులు వర్గం:1939 జననాలు వర్గం:గుంటూరు జిల్లా సినిమా దర్శకులు వర్గం:గుంటూరు జిల్లా సినిమా నటులు
అమర జవాన్ జ్యోతి
అమర జవాన్ జ్యోతి (హిందీ: अमर जवान ज्योति) అనేది 1971 నాటి ఇండో-పాకిస్తానీ యుద్ధం తర్వాత భారత సాయుధ దళాలలో మరణించిన అమరవీరులైన సైనికుల జ్ఞాపకార్థం నిర్మించిన భారతీయ స్మారక చిహ్నం. అమర జవాన్ జ్యోతి పాలరాతి పీఠాన్ని కలిగి ఉంటుంది. దాని పైన సమాధి ఉండి, "అమర జవాన్" (అమర సైనికుడు) అని సమాధికి నాలుగు వైపులా బంగారంతో రాయబడి ఉంటుంది. దాని పైన, L1A1 సెల్ఫ్-లోడింగ్ రైఫిల్ దాని బారెల్‌పై సైనికుడి హెల్మెట్‌ ను కలిగి ఉంటుంది. పీఠం నాలుగు కలశాలతో బంధించబడి ఉంటుంది, వాటిలో ఒకటి నిరంతరం మండే మంటను కలిగి ఉంటుంది.
స్థానం
ఈ స్మారకం రెండు ప్రదేశాలలో ఉంది. మొదటిది డిసెంబరు 1971లో నిర్మించబడింది, ఇది 1972లో ఇందిరా గాంధీ చేత న్యూఢిల్లీలోని రాజ్‌పథ్ వద్ద ఇండియా గేట్ క్రింద ప్రారంభించబడింది. రెండవది భారత సాయుధ దళాలలో అమరవీరులందరిని (స్వాతంత్ర్యం తర్వాత) గౌరవించటానికి జాతీయ యుద్ధ స్మారక చిహ్నం క్రింద స్థాపించబడింది, ఇది 'బంగారు అక్షరాలతో' లిఖించబడింది, దీని నిర్మాణం ఫిబ్రవరి 2019లో పూర్తి చేసి, ఫిబ్రవరి 25న జవాన్ల శాశ్వత జ్వాల "అమర జవాన్ జ్యోతి"ని వెలిగించి నరేంద్ర మోదీ ప్రారంభించాడు.
చరిత్ర
ఇండియా గేట్ 1921లో ఎడ్విన్ లుటియన్స్ చేత నిర్మించబడింది. అమర్ జవాన్ జ్యోతి 1971లో ఇండియా గేట్ కింద నిర్మించబడింది. 3 డిసెంబర్ 1971 నుండి 16 డిసెంబర్ 1971 వరకు (ఢాకా పతనం), తూర్పు పాకిస్తాన్‌లో విముక్తి యుద్ధం సమయంలో భారతదేశం పాకిస్తాన్‌తో (1971 ఇండో-పాకిస్తానీ యుద్ధం) సైనిక ఘర్షణను ఎదుర్కొంది. బంగ్లాదేశ్ సృష్టికి భారతదేశం సహాయం అందించింది, ఈ సమయంలో చాలా మంది భారతీయ సైనికులు ప్రాణాలు కోల్పోయారు. డిసెంబరు 1971లో, 1971 ఇండో-పాకిస్తానీ యుద్ధం తర్వాత, మరణించిన, తెలియని సైనికుల స్మారకార్థం ఇండియా గేట్ కింద అమర జవాన్ జ్యోతిని నిర్మించడానికి ఇందిరా గాంధీ (అప్పటి భారత ప్రధాని) శంఖుస్థాపన చేసింది. 26 జనవరి 1972 (23వ భారత గణతంత్ర దినోత్సవం)న, స్మారక చిహ్నాన్ని ఇందిరా గాంధీ అధికారికంగా ప్రారంభించింది.
అమర జవాన్ జ్యోతి పాత ఆచారం (1972-2019)
1972 నుండి, ప్రతి సంవత్సరం గణతంత్ర దినోత్సవం రోజు రాష్ట్రపతి, ప్రధాన మంత్రి, ఎయిర్‌స్టాఫ్ చీఫ్, నేవల్ స్టాఫ్ చీఫ్, ఆర్మీ స్టాఫ్ చీఫ్, మరికొంత మంది ప్రముఖులు ఇండియా గేట్ వద్ద పుష్పగుచ్ఛం ఉంచి, అమరులైన సైనికులకు నివాళులర్పించేవారు.
అమర జవాన్ జ్యోతి ప్రస్తుత ఆచారం (2020-)
2020 నుండి, భారత ప్రధాని నరేంద్ర మోడీ, గణతంత్ర దినోత్సవం సందర్భంగా ఇండియా గేట్‌కు బదులుగా జాతీయ యుద్ధ స్మారక చిహ్నం వద్ద పుష్పగుచ్ఛాన్ని ఉంచాడు. నేషనల్ వార్ మెమోరియల్ వద్ద కొత్త అమర జవాన్ జ్యోతిని ప్రారంభించాడు. చీఫ్ ఆఫ్ డిఫెన్స్ స్టాఫ్‌తో పాటు, ఆర్మీ చీఫ్, నేవీ చీఫ్, ఎయిర్ ఫోర్స్ చీఫ్‌లతో పాటు కొంత మంది ప్రముఖులు స్మారక చిహ్నాన్ని సందర్శించడం, నివాళులు అర్పించడం చేస్తున్నారు. 2022 జనవరి 21 న అమర జవాన్ జ్యోతిని నేషనల్ వార్ మెమోరియల్ లో కలపనున్నట్లు భారత ప్రధాన మంత్రి నరేంద్రమోదీ ప్రకటించాడు.
ఇండియా గేట్ కింద, 1971లో
అమర జవాన్ జ్యోతి న్యూఢిల్లీలోని రాజ్‌పథ్ వద్ద ఇండియా గేట్ కింద ఉంది. ఇది సమాధితో కూడిన పాలరాతి పీఠాన్ని కలిగి ఉంటుంది. "అమర జవాన్" (అమర సైనికుడు) అనే పదం సమాధికి నాలుగు వైపులా బంగారంతో వ్రాయబడింది. పైభాగంలో, L1A1 స్వీయ-లోడింగ్ రైఫిల్ దాని బారెల్‌పై ఉంచబడి, సైనికుడి హెల్మెట్‌ ను కలిగి ఉంటుంది.
పీఠంకు నాలుగు వైపులా కలశాలను కలిగి ఉంది, అందులో ఒకటి 1971 నుండి నిరంతరం మండుతూనే ఉంది (CNGని ఉపయోగించడం ద్వారా). మండుతున్న జ్వాల నిర్వహణ బాధ్యత కలిగిన సిబ్బంది నిత్యం మండే మంట పక్కనే ఆర్చ్ కింద ఉన్న గదిలో ఉంటారు. 1971 నుండి 2006 వరకు, LPG ఇంధన వనరుగా ఉపయోగించబడింది. 2006 నుండి, CNG ఉపయోగించబడుతుంది. నాలుగు కలశాలలో ప్రతి ఒక్కటి ఒక మంటను కలిగి ఉంటుంది, అయితే నాలుగు జ్వాలలో ఒకటి మాత్రమే సంవత్సరం పొడవునా మండుతుంది. భారత స్వాతంత్ర్యం, గణతంత్ర దినోత్సవాలలో, అన్ని జ్వాలలు వెలిగిస్తారు.
జాతీయ యుద్ధ స్మారకం
అమర జవాన్ జ్యోతి పక్కనే జాతీయ యుద్ధ స్మారకం అమర్ చక్ర కూడా ఉంది. మెమోరియల్‌లో నాలుగు కేంద్రీకృత వృత్తాలు, సెంట్రల్ ఒబెలిస్క్ ఉన్నాయి, దాని దిగువన అమర సైనికుడిని (అమర్ జవాన్) సూచించే 'శాశ్వత జ్వాల' ఉంటుంది. పీఠం నాలుగు కలశాలతో ఉంటుంది, దీనిలో ప్రారంభోత్సవం నుండి నిరంతరం మంటలు మండుతూనే ఉన్నాయి. గణతంత్ర దినోత్సవం, స్వాతంత్ర్య దినోత్సవంతో సహా జాతీయ దినాలలో రాష్ట్రపతి, ప్రధాన మంత్రి ఈ స్మారకాన్ని సందర్శిస్తారు. ఆర్మీ చీఫ్, నేవీ చీఫ్, ఎయిర్ ఫోర్స్ చీఫ్‌తో పాటు చీఫ్ ఆఫ్ డిఫెన్స్ స్టాఫ్ కూడా సంబంధిత సేవా దినాలలో స్మారక చిహ్నాన్ని సందర్శిస్తారు, స్వాతంత్ర్యం తర్వాత, వీరమరణం పొందిన సైనికులకు నివాళులు అర్పిస్తారు.
21 జనవరి, 2022న, 50 ఏళ్లుగా నిర్విరామంగా వెలుగుతున్న అమర జవాన్‌ జ్యోతి లోని కొంత భాగాన్ని 25,942 మంది అమరులైన జవాన్ల పేర్లు సువర్ణాక్షరాలతో లిఖించబడి ఉన్నందున జాతీయ యుద్ధ స్మారకం వద్ద ఉండే జ్యోతితో ఎయిర్ మార్షల్, ఇంటిగ్రేటెడ్ డిఫెన్స్ స్టాఫ్ అధిపతి బలభద్ర రాధాకృష్ణ విలీనం చేసారు.
ప్రాముఖ్యత
1971 ఇండో-పాకిస్తానీ యుద్ధం తర్వాత అమర జవాన్ జ్యోతి, ఆ సంఘర్షణలో ప్రాణాలు కోల్పోయిన సైనికుల స్మారకార్థం నిర్మించబడింది, దాని ఫలితంగా స్వతంత్ర బంగ్లాదేశ్ ఏర్పడింది. మండుతున్న జ్వాల అమరత్వంగా పరిగణించబడుతుంది.